Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 20/12/5505	Liptovský Mikuláš, 1.2.2012
EEČ : 2-39-38-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Od januára 2010 doposiaľ, s výnimkou mesiacov január, február 2010, december 2011, kedy zaplatil po 100,- €, marec, júl, november 2010, január, apríl, august 2011, kedy zaplatil po 150,- €, apríl 2010, kedy zaplatil 149,40 €, jún 2010, február 2011, kedy zaplatil po 50,- €, august 2010, jún 2011, september 2011, november 2011, kedy zaplatil po 200,- €, október 2010, kedy zaplatil 300,- €, neplatil výživné, hoci je živnostník a má pravidelný príjem, na svoje deti XXXXX nar. XXXXX XXXXX a XXXXX nar. XXXXX, hoci výška výživného mu bola určená rozsudkom Okresného súdu XXXXX sp. zn. XXXXX z 15. 6. 2007 vo výške 82,98 € na XXXXX a 66,39 € na XXXXX do rúk matky XXXXX, nar. XXXXX, bytom XXXXX, okres XXXXX a tak za uvedené obdobie dlhoval na výživnom 1.184,85 €.
Právna veta:
lebo zanikla trestnosť činu
Odôvodnenie:
	Poverený príslušník Obvodného oddelenia PZ v Liptovskom Hrádku uznesením ORP-XXXXX dňa 5. 1. 2012 začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok, že od januára 2010 doposiaľ, s výnimkou mesiacov január, február 2010, december 2011, kedy zaplatil po 100,- €, marec, júl, november 2010, január, apríl, august 2011, kedy zaplatil po 150,- €, apríl 2010, kedy zaplatil 149,40 €, jún 2010, február 2011, kedy zaplatil po 50,- €, august 2010, jún 2011, september 2011, november 2011, kedy zaplatil po 200,- €, október 2010, kedy zaplatil 300,- €, neplatil výživné, hoci je živnostník a má pravidelný príjem, na svoje deti XXXXX nar. XXXXX a XXXXX, nar. XXXXX hoci výška výživného mu bola určená rozsudkom Okresného súdu XXXXX sp. zn. XXXXX z 15. 6. 2007 vo výške 82,98 € na XXXXX a 66,39 € na XXXXX do rúk matky XXXXX, nar. 25. 8. 1975, bytom XXXXX, okres XXXXX a tak za uvedené obdobie dlhoval na výživnom 1.035,48 €.
	Obvinený XXXXX ku skutku, ktorý sa mu kladie za vinu sa v celom rozsahu doznal a uviedol, že dlh na výživnom bývalej manželke vo výške 1.184,85 € uhradil dňa 23. 1. 2012. 
	XXXXX uviedla, že obvinený jej neplatil pravidelne a v plnej výške výživné, pričom výživné platil tak, ako je uvedené vo výrokovej časti uznesenia a dlh vo výške 1.184,85 € uhradil v mesiaci január 2012 a v dôsledku neplatenia výživného deti núdzou netrpeli. 
	Z rozsudku Okresného súdu XXXXX XXXXX s 15. 6. 2007 vyplýva, že obvinený bol zaviazaný platiť na dcéru XXXXX čiastku 2.500,- Sk (82,98 €) a na syna XXXXX vo výške 2.000,- Sk (66,39 €).
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o  trestný čin zanedbania povinnej výživy podľa § 207, ak trestný čin  nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Vykonanými dôkazmi bolo preukázané, že obv. XXXXX od 1. 1. 2010 do 31. 1. 2012 mal na výživnom uhradiť 3.734,25 €, jednotlivými vyššie popísanými splátkami uhradil 2.549,40 € a jeho dlh predstavoval 1.184,85 €, ktoré 23. 1. 2012 uhradil a keďže neplatenie výživného nemalo na jeho deti trvalo nepriaznivé následky, rozhodla som tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka